**Opgørelse af spørgeskemaundersøgelse Kongsvang-Skovdal 2020 – fritekst.**

|  |  |  |  |  |
| --- | --- | --- | --- | --- |
| **Politik/Beboerdemokrati** | **Arkitektur/bygningshøjde** | **Trafik/parkering** | **Funktioner** | **Forudsætninger** |
| Reelt nærdemokrati ønskes (lokal involvering er essentiel) | Vigtigt at den originale og hyggelige Kongsvang byggestil fastholdes! Desuden at der bygges så lavt, som muligt | Parkering skal klares indenfor eventuelle nybyggerier, enten som overflade eller underjordisk parkering. De tilstødende veje er i forvejen temmelig belastede. | Ad. 11: græsmarken bag Teknologisk bør udlægges til park. og legeplads | Ingen fortætning ved Kongsvang før Marselistunnelen er på plads |
| Er det her en pseudo proces? Ovenstående svarmuligheder indikerer at der allerede er taget beslutning, så vi kun kan påvirke vores bydel i ringe grad. | Vi ønsker ikke fortætning med meget høje bygninger  *At der bygges med saddeltag uanset bygningshøjden - byggeri med fladt tag vil i den grad skille sig ud fra områdets bygningskarakter. Med saddeltag vil man respektere det eksisterende ældre byggeri og jeg mener, at det er et særdeles vigtigt punkt - at de efterfølgende lokalplaner stiller krav om saddeltag.* | Kollektiv trafik kan ikke løse stigende trafik i området. Flere indbyggere på grund af højhuse vil skabe flere trafikale problemer, især i forhold til parkering.  *I en by med voksende indbyggertal forstår jeg ikke at man vil gøre antallet af vejbaner mindre.* | Jeg så gerne, at der etableres seniorboliger med store terrasser (væk fra vejen) og grønne fællesområder i en del af det nye byggeri, så vi kan bevare tilknytningen til kvarteret, når vi ikke orker at passe haven og det gamle hus længere | Undersøgelse om pilotering ved nybyggeri kan skade de gamle huse i Kongsvang  *Hæve byggeprocenten på dobbeltgrunde i området* |
| Involver i stedet grundejerforeninger i området til at finde løsninger til bydelen, så dem der bor i området får reel indflydelse på bydelen vi bor i.  Kongsvang er et kultur- og byhistorisk væsentligt område, som bør bevares og ikke udsættes for den skamløse fortætning, der er overgået Aarhus i andre bydele. | Respekt for det eksisterende villakvarter og den kulturelle betydning, det har for byen. Ingen høj, massiv bygningsmasse langs Skanderborgvej, men gerne fokus på forskellige bebyggelser med forskellige funktioner. | Med en smallere Skanderborgvej kan det frygtes, at der lukkes for venstresving fra Thyrasgade og fra Dansgade, hvilket må formodes at gøre det vanskeligere at komme ud fra kvarteret. Dette vil specielt gælde for Gl. Kongsvang som kun har denne udkørsel. | Kaffebar, vinbar - delikatessebutikker kunne skabe lidt mere liv end kun boliger. | Kommunen er nødt til at tage én ting ad gangen, i stedet for at forsøge at jonglere rundt med mange ubekendte på samme tid. Ellers risikerer man, at det munder ud i endnu en Århus-historie, hvor man "spænder ben for sig selv" og ender op med et katastrofalt resultat - både trafikalt og økonomisk. |
| Jeg savner at nogen stiller spørgsmål ved fordelene ved kraftig byfortætning. Ovenstående er på s. 80 farvet blå og indbefatter en række eksisterende villaer og bygninger (heraf 2 stk. bevaringsværdige huse). Hvad har kommunen tænkt sig.....ekspropriation eller opkøb???. Allerede nu stavnsbinder man folk i det afmærkede område, for hvem vil købe en villa, som man ikke kender fremtidsudsigterne for??? | Fokus på lyddæmpende randbebyggelse langs Skanderborgvej, Åhavevej og Marselis Boulevard. Se evt forbillede i Lyngbyvejens kvarter i KBH.  Glatte mure og tage, glasfacader dæmper ikke lyd.  Indhak, runde karnapper og altaner, kviste, ujævnheder i murværket dæmper støj. | Lad midterrabat være inspireret af det nye anlæg på Riisvangs Allé.  Desuden burde der være faste fotofælder som på Grenåvej. Der køres ekstremt stærkt i aftentimerne. | Generelt ønskes der så meget grønt som muligt. | Man bør gennemføre en analyse af hele området med udgangspunkt i SAVE-metoden (SAVE=Survey of Architectural Values in the Environment). En sådan områdeanalyse skal beskrive bevaringsværdier vedr. såvel bygninger som gade- og byrum. |
| Den usikkerhed, det fremsendte medfører for beboerne, er ligeledes uacceptabel. Vi skal nu gå og frygte enten at miste vores hjem eller det privatliv, vi sætter så højt. Der skal vises respekt for, at der ikke er boligejere, der mister deres hus eller herlighedsværdi pga byggeri. | Højhuse - NEJ TAK!  Det er vigtigt at man ikke nedriver huse i kvarteret, fordi bevaringsværdigheden af det enkelte hus kun har sin bevaringsværdighed i kraft af de omkringliggende huse - kvarterets helhed. | Vi oplever, at mange bilister allerede idag, skyder genvej ml. Skanderborgvej og Jyllandsallé (via villaområdet syd for Skanderborgvej) for at undgå kø i krydset Skanderborgvej/Marselisboulevard. Dette må formodes at blive yderligere forværret, hvis Skanderborgvej indsnævres. | Rekreativt område med legeplads for områdets børnefamilier er et stort ønske.  Fælles rumareal kunne også været på eksempel være på toppen/taget af ny bygning |  |